**Taotlus riigilõivu tagastamiseks**

Vaidlustaja Haap Consulting OÜ esitas 04.04.2024 vaidlustuse riigihankes Eesti-Norra koostööprogrammi mõju hindamine” (riigihangete registri viitenumbriga 275924). Hankija Ettevõtluse ja Innovatsiooni Sihtasutus tegi 10.04.2024 hankemenetluses uue otsuse, millega tunnistas hankemenetluse kehtetuks.

Tulenevalt hankija 10.04.2024 otsusest menetlus kehtetuks tunnistada, jäeti **vaidlustuskomisjoni 12.04.2024 otsusega asjas nr 58-24/275924** vaidlustus läbi vaatamata ja tagastati vaidlustajale. Kuivõrd hankija uus otsus hankemenetluses oli seotud vaidlustuse esitamise ja selles esile toodud asjaoludega, mõistis vaidlustuskomisjon hankijalt välja ka vaidlustaja esindajakulud.

Vaidlustuskomisjoni otsusest tulenevalt taotleb vaidlustaja Haap Consulting OÜ vaidlustuse esitamisel tasutud riigilõivu tagastamist, tuginedes riigilõivuseaduse § 15 lg 1 punktile 5, mille kohaselt riigilõiv tagastatakse, kui toimingu tegemise taotlus jäetakse läbi vaatamata.

**Haap Consulting OÜ on tasunud 04.04.2024 riigilõivu suuruses 640 eurot, mille tagastamist taotleb järgmisele arvelduskontole:**

**Makse saaja: Haap Consulting OÜ**

**Kontonumber: EE697700771003077314**

**AS LHV Pank**

Riigilõivu seaduse § 12 lg 2 viimase lause kohaselt tuleb riigilõivu tasumist tõendav maksedokument esitada vaid juhul, kui riigilõivu võtjal ei ole võimalik kontrollida riigilõivu laekumist elektroonilisel teel. Maksekorralduse esitas vaidlustaja koos eelviidatud riigihankes esitatud vaidlustusega (vaidlustuse lisa 2).

**Lugupidamisega**

Kerli Lubja

Haap Consulting OÜ lepinguline esindaja

/allkirjastatud digitaalselt/